Øvelsen var et samarbejde mellem Marinehjemmeværnet og Hjemmeværnets flyvende delinger fra hele landet. I alt deltog otte fly i øvelsen, der var en såkaldt SAR - Search And Rescue øvelse. Flyene blev sendt på vingerne i Sindal, og øvelsen gik ud på at finde to nødstedte personer, der var faldet i vandet fra et skib ud for Skagen. Hjemmeværnets fly kan til dagligt assistere SOK og andre myndigheder med eftersøgninger og overvågninger, og håbet fra Hjemmeværnets side er at flyene vil blive brugt mere i fremtiden end hidtil. - Vi håber da, at de vil bruge os maksimalt fremover. Vi er jo altid på vagt, siger Martin Nielsen, der er pilot i Hjemmeværnet og arrangør af dagens øvelse.

Opsummering:
Lørdag var Sindal Flyveplads centrum for den første større øvelse med hjemmeværnets fly.